
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 232 

5 Φεβρουάριου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Έγκριση τροποποίησης του Οργανισμού Εσωτερικής 
Υπηρεσίας του Δημοτικού Ιδρύματος «Δημοτικός 
Οργανισμός Πρόνοιας Δήμου Ρόδου (Δ.Ο.Π.)». ... 1 

Καθορισμός ανώτατου αριθμού ημερών μετακίνησης 
εκτός έδρας των με οποιαδήποτε σχέση εργασί¬ 
ας υπαλλήλων της Περιφέρειας Στερεός Ελλά¬ 
δας. 2 

Τροποποίηση Οργανισμού Εσωτερικής Υπηρεσίας 
του Δήμου Αριστοτέλη. 3 


ΑΠΟΦΑΣΕΙ Σ 

Αριθμ. 1860 (1) 


Έγκριση τροποποίησης του Οργανισμού Εσωτερικής 
Υπηρεσίας του Δημοτικού Ιδρύματος «Δημοτικός Ορ¬ 
γανισμός Πρόνοιας Δήμου Ρόδου (Δ.Ο.Π.)». 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 103 παρ. 9, 280 και 283 
παρ. 4 του Ν. 3852/2010 (ΦΕΚ 87 Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις της παραγρ. 2 του άρθρου 234 του 
Ν. 3463/2006 (ΦΕΚ 114 Α78-6-2006) «Κύρωση του Κώδικα 
Δήμων και Κοινοτήτων». 

3. Τις διατάξεις του άρθρου 10 του Ν. 3584/2007 (ΦΕΚ 
143 Α'/28-6-2007) «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων». 

4. Τις διατάξεις της παρ. 3 του άρθρου 90 του Π.Δ/τος 
63/2005 (ΦΕΚ 98 Α722-4-2005) Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα 
που αφορούν στον έλεγχο των δαπανών που προκαλούν 
οι κανονιστικές διοικητικές πράξεις. 

5. Την υπ’ αριθμόν οικ.23467/12-6-2012 κοινή απόφαση 
των Υπουργών Διοικητικής Μεταρρύθμισης και Ηλεκτρο¬ 
νικής Διακυβέρνησης και Εσωτερικών «Κατάργηση και 
διατήρηση κενών οργανικών θέσεων μόνιμου προσωπι¬ 
κού του Ιδρύματος Δημοτικός Οργανισμός Πρόνοιας Ρό¬ 


δου, σύμφωνα με τις διατάξεις της παρ. Ια του άρθρου 
33 του ν. 4024/2011, όπως ισχύει» (ΦΕΚ 1983/Β'/19-6-2012). 

6. Την αριθμ. 62/2012 απόφαση του Διοικητικού Συμ¬ 
βουλίου του Δημοτικού Οργανισμού Πρόνοιας Ρόδου 
(Δ.Ο.Π.), με την οποία τροποποιήθηκε ο Οργανισμός 
Εσωτερικής Υπηρεσίας του παραπάνω δημοτικού ιδρύ¬ 
ματος. 

7. Την αριθμ. 29/2013 απόφαση του Δημοτικού Συμβου¬ 
λίου Δήμου Ρόδου με την οποία εκφράσθηκε η σύμφωνη 
γνώμη για την τροποποίηση του Οργανισμού Εσωτε¬ 
ρικής Υπηρεσίας του Δημοτικού Οργανισμού Πρόνοιας 
Δήμου Ρόδου. 

8. Τη γνώμη του Υπηρεσιακού Συμβουλίου Υπαλλήλων 
Ο.Τ.Α. Νομού Δωδεκανήσου, όπως διατυπώθηκε στο υπ’ 
αριθμ. 3/25-4-2013 πρακτικό του. 

9. Την αριθμ. 12473/28-7-1989 απόφαση Νομάρχη 
Δωδεκανήσου με την οποία τροποποιήθηκε και προ¬ 
σαρμόστηκε ο Οργανισμός Εσωτερικής Υπηρεσίας 
του Δημοτικού Οργανισμού Πρόνοιας Δήμου Ρόδου 
Ν. Δωδεκανήσου στις διατάξεις του Ν. 1586/1986 (ΦΕΚ 
622/Β725-8-1989) και τροποποιήθηκε με τις αριθμ. ΔΕ 
6989/12-5-1993 απόφαση Νομάρχη Δωδεκανήσου (ΦΕΚ 
407/Β74-6-1993), αριθμ. οικ.10518/22-9-2003 απόφαση 
Γενικής Γραμματέας Περιφέρειας Νοτίου Αιγαίου (ΦΕΚ 
1532/Β717-10-2003) και αριθμ. οικ.ΤΤ 14173/12-9-2002 από¬ 
φαση Γ ενικού Γ ραμματέα Περιφέρειας Νοτίου Αιγαίου 
(ΦΕΚ 2477/Β'/18-12-2009). 

10. Το γεγονός ότι από την παρούσα απόφαση δεν 
προκαλείται επί πλέον δαπάνη στον προϋπολογισμό 
του Δημοτικού Οργανισμού Πρόνοιας Δήμου Ρόδου, 
αποφασίζουμε: 

Εγκρίνουμε την αριθμ. 62/2012 απόφαση του Διοικητι¬ 
κού Συμβουλίου του Δημοτικού Οργανισμού Πρόνοιας 
Δήμου Ρόδου, με την οποία τροποποιήθηκε ο Οργανι¬ 
σμός Εσωτερικής Υπηρεσίας του ως άνω Δημοτικού 
Ιδρύματος, ως εξής: 

Άρθρο 1 - Διάρθρωση υπηρεσιών 

Το οργανωτικό σχήμα του Δ.Ο.Π. χαρακτηρίζεται «Δι¬ 
εύθυνση». 

Η Διεύθυνση περιλαμβάνει τα παρακάτω τμήματα και 
γραφεία: 

Α1- Γραφείο Διευθυντού 

Α2- Γ ραφείο Προέδρου 

Α3- Γ ραφείο Νομικών Υποθέσεων 

Β. Τμήμα Διοικητικών - Οικονομικών Υπηρεσιών 

Β1. Αυτοτελές Γραφείο Διοικητικού 

- Γ ραφείο Προσωπικού που περιλαμβάνει Πρωτόκολ¬ 
λο - Διεκπεραίωση - Αρχείο 

- Γ ραφείο Διοικητικού Συμβουλίου 

Β2. Αυτοτελές Γ ραφείο Οικονομικού 

- Γ ραφείο Λογιστηρίου 

- Γραφείο Ταμιακής Υπηρεσίας 

- Γ ραφείο Προμηθειών 

- Γραφείο Μισθοδοσίας 

Γ. Τμήμα Κοινωνικών Υπηρεσιών 

Δ. Τμήμα Υγειονομικών Υπηρεσιών 

Ε. Τμήμα Προσχολικής Αγωγής 

ΣΤ. Τμήμα Κέντρου Παροχής Συμβουλευτικών Υπη¬ 
ρεσιών σε παιδιά και εφήβους με ψυχοκοινωνικά προ¬ 
βλήματα 

Αρθρο 2 

Οι αρμοδιότητες, το αντικείμενο εργασίας και απα¬ 
σχόλησης της Δ/νσης, των Τμημάτων, των Αυτοτελών 
Γραφείων και Γραφείων που αναφέρονται στο άρθρο 
2, έχουν ως εξής: 

ΔΙΕΥΘΥΝΣΗ ΥΠΗΡΕΣΙΑΣ 

- Γ ραφείο Διευθυντού 

Στη Διεύθυνση του Οργανισμού, προΐσταται ο Δ/ντ- 
ής-ντρια που διευθύνει τις υπηρεσίες, δίνοντας προς 
αυτές τις απαιτούμενες κατευθύνσεις και εντολές, των 
οποίων ελέγχει την εφαρμογή. 

Ασκεί τα από τον νόμο ή από εξουσιοδότηση καθή¬ 
κοντα που του ανατίθενται από τον Πρόεδρο ή το Δ.Σ. 
και εισηγείται για θέματα γενικής υπηρεσιακής φύσεως. 

Συντονίζει την συνεργασία των υπηρεσιών του Ορ¬ 
γανισμού, για την μελέτη και υλοποίηση του ετήσι¬ 
ου κοινωνικού σχεδιασμού και γενικά συνδράμει τον 
Πρόεδρο και το Δ.Σ. στην εποπτεία, προγραμματισμό, 
εκσυγχρονισμό και μεγιστοποίηση της απόδοσης και 
παραγωγικότητας του έργου του Οργανισμού. 

Ασκεί γενική Διοικητική εποπτεία σε όλο το προσωπι¬ 
κό (τακτικό - αορίστου - εποχιακό) δίνοντας σ’ αυτό τις 
κατάλληλες οδηγίες και εντολές για την εφαρμογή των 
Νόμων και των αποφάσεων του Δ.Σ. και του Προέδρου. 

Υπογράφει τα χρηματικά εντάλματα, τις μισθοδοτικές 
καταστάσεις, τις εντολές για προμήθειες, μονογράφει 
κάθε γραπτή ενέργεια του Οργανισμού πριν την υπο¬ 
γράψει ο Πρόεδρος, παραλαμβάνει, αποσφραγίζει, χα¬ 
ρακτηρίζει και μονογράφει την προς τον Οργανισμό, 
απευθυνόμενη αλληλογραφία και την διανέμει στα αρ¬ 
μόδια τμήματα και γραφεία μέσω του πρωτοκόλλου. 

Συντάσσει σε συνεργασία με τον Πρόεδρο και το 
Γ ραφείο του Δ.Σ. την ημερήσια διάταξη, εισηγείται σε 
συνεργασία με τα άλλα τμήματα και γραφεία θέματα 
της αρμοδιότητάς τους. 

Εφαρμόζει σε συνεργασία με τον Πρόεδρο το πειθαρ¬ 
χικό δίκαιο, παρακολουθεί την λειτουργία των τμημάτων 
του Οργανισμού, ενημερώνει τον Πρόεδρο και το Δ.Σ. 
για τις υποχρεώσεις και τα καθήκοντα του προσωπικού, 
όπως ορίζονται από τις διατάξεις που διέπουν τους 
ΟΤΑ και δεν συμπεριλαμβάνονται στον παρόντα Ο.Ε.Υ. 

Είναι υπεύθυνος-η για το αρχείο της ακίνητης περιου¬ 
σίας και συνεργάζεται με τον Πρόεδρο και το Γ ραφείο 
Νομικών Υποθέσεων για την αξιοποίησή της. 

- Γ ραφείο Προέδρου 

Το γραφείο Προέδρου ασχολείται με τα παρακάτω 
θέματα: 


α) Αναλαμβάνει την διεξαγωγή κάθε υπηρεσίας που 
αναθέτει ο Πρόεδρος και ο Αντιπρόεδρος και η οποία 
δεν ανήκει στην αρμοδιότητα άλλου τμήματος ή γρα¬ 
φείου. 

Τηρεί βιβλίο συναντήσεων του Προέδρου και του-της 
Αντιπροέδρου και τους ενημερώνει για τα θέματα που 
θα συζητηθούν. 

β) Παρέχει στα ΜΜΕ ενημερωτικό υλικό, δελτία τύπου 
κλπ. για τις δραστηριότητες του Οργανισμού. 

γ) Οργανώνει συνεντεύξεις τύπου, παρακολουθεί τον 
ημερήσιο τύπο και δίδει τις σχετικές απαντήσεις σε 
σχόλια των ΜΜΕ. 

δ) Προβάλει τις δραστηριότητες του Δ.Ο.Π. 

ε) Παρακολουθεί τα τοπικά και ευρωπαϊκά προγράμ¬ 
ματα που αφορούν την κοινωνική πολιτική μέσω των 
οποίων ο Οργανισμός μπορεί να αντλήσει έσοδα. 

στ) Κάνει επαφές με άλλους Δήμους, φορείς, ιδρύματα, 
οργανώσεις κλπ. 

ζ) Σε συνεργασία με το Τμήμα Κοινωνικής Πολιτικής 
προωθεί την ενημέρωση των κατοίκων στα προγράμ¬ 
ματα του Δ.Ο.Π. 

- Γ ραφείο Νομικών Υποθέσεων 

Έχει διοικητική εξάρτηση μόνον από τον Πρόεδρο και 
σε περίπτωση απουσίας του από τον νόμιμο αναπλη¬ 
ρωτή του. 

Παρέχει προς τον Πρόεδρο, τα μέλη του Δ.Σ. και τον 
Διευθυντή κάθε ζητούμενη γνώμη και συμβουλή για κάθε 
θέμα που αναφέρεται στις αρμοδιότητες του Οργανι¬ 
σμού και χειρίζεται όλες τις δικαστικές υποθέσεις. 

Τηρεί αρχείο θεμάτων, υποθέσεων και διατάξεων, τα 
στοιχεία των οποίων παρέχει στην υπηρεσία. 

Η συγκεκριμένη θέση αφορά Δικηγόρο με έμμισθη 
εντολή και το αντικείμενο απασχόλησης του θα είναι 
η παροχή υπηρεσιών νομικού συμβούλου και πληρεξου¬ 
σίου δικηγόρου. 

Η πρόσληψη του θα διενεργείται σύμφωνα με τις δια¬ 
τάξεις του άρθρου 11 του Ν. 1649/1986 (ΦΕΚ 149Α/1986), 
όπως τροποποιήθηκε με το άρθρο 18 του Ν. 1868/1989 
(ΦΕΚ 230Α/1989). 

Β. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗΡΕΣΙΩΝ 

Προΐσταται τμηματάρχης που εποπτεύει και συντο¬ 
νίζει τα Διοικητικά και Οικονομικά θέματα, ασκώντας 
όλες τις αρμοδιότητες και τα καθήκοντα που προβλέ- 
πονται από νόμους ή τον παρόντα Κανονισμό. Μεριμνά 
για την καλή λειτουργία των Αυτοτελών Γ ραφείων και 
Γ ραφείων του Τ μήματος. Εισηγείται στον Πρόεδρο και 
το Δ.Σ. α) τον ετήσιο Προϋπολογισμό - Απολογισμό, 
β) θέματα που αφορούν διαγωνισμούς, γ) θέματα προ¬ 
σωπικού, δ) συνεργάζεται με τον Ταμία και το προσω¬ 
πικό του Λογιστηρίου για την εξόφληση οφειλών του 
Οργανισμού, ε) συνεργάζεται με τον Δ/ντή-ντρια για 
τις τροποποιήσεις του Ο.Ε.Υ. και τις προσαρμογές τους 
στις ισχύουσες διατάξεις, στ) ενημερώνει το προσωπικό 
του τμήματος για την κείμενη νομοθεσία που εφαρμό¬ 
ζεται στους ΟΤΑ, ζ) φροντίζει για την εκπαίδευση του 
προσωπικού. 

Μελετά και εισηγείται τη λήψη μέτρων για την βελτί¬ 
ωση της λειτουργίας του Οργανισμού. 

Β1. Αυτοτελές Γραφείο Διοικητικού. 

Προΐσταται υπάλληλος ο οποίος έχει στην αρμοδιότη- 
τά του το Γ ραφείο Προσωπικού και το Γ ραφείο του Δ.Σ. 

Γ ραφείο Προσωπικού 

Τηρεί ενημερωμένους ατομικούς φακέλους για όλο το 
προσωπικό, καθώς και για τους συνταξιούχους. 

Διεξάγει όλες τις υπηρεσιακές υποθέσεις που αφο¬ 
ρούν θέματα του τακτικού, του με σχέση εργασίας ιδιω¬ 
τικού δικαίου αορίστου και ορισμένου χρόνου προσωπι¬ 
κού του Οργανισμού, καθώς και τους απασχολουμένους 
με ανάθεση έργου ήτοι: τους διορισμούς, τις μεταβολές 
υπηρεσιακής κατάστασης του προσωπικού, τη χορήγη¬ 
ση αδειών, τη λύση της εργασιακής σχέσης κ.λ.π. Τηρεί 
το πρωτόκολλο και το αρχείο της αλληλογραφίας και 
κοινοποιεί τα έγγραφα στα αρμόδια τμήματα. 

Παρακολουθεί την εφαρμογή του Ο.Ε.Υ. και την κατα¬ 
νομή του προσωπικού στις αντίστοιχες θέσεις. Επιμε¬ 
λείται την διενέργεια διαγωνισμών και την εφαρμογή 
κάθε άλλης νόμιμης διαδικασίας για τις προσλήψεις 
του προσωπικού. 

Γραφείο Διοικητικού Συμβουλίου 
Σε συνεργασία με τον Πρόεδρο και τον Δ/ντή-ντρια 
συντάσσουν την ημερήσια διάταξη των προς συζήτηση 
θεμάτων του Δ.Σ. και την κοινοποιεί στους Συμβούλους, 
σύμφωνα με τις διατάξεις του Δ.Κ.Κ. μαζί με τις απαι- 
τούμενες εισηγήσεις. 

Τηρεί τα πρακτικά των συνεδριάσεων του Δ.Σ. κα¬ 
ταχωρεί τα πρακτικά στο βιβλίο του Δ.Σ. και στο επό¬ 
μενο Δ.Σ. φροντίζει για την υπογραφή τους από τους 
Συμβούλους. 

Υποβάλλει αντίγραφα των λαμβανομένων αποφάσεων 
του Δ.Σ. στην αρμόδια για τον έλεγχο Διοικητική Αρχή, 
τηρεί ευρετήριο αποφάσεων καθώς των πράξεων της 
Διοικητικής Αρχή που αφορούν την έγκριση ή έλεγχο 
νομιμότητας των αποφάσεων αυτών και κοινοποιεί τις 
αποφάσεις του Δ.Σ. προς τα αρμόδια τμήματα και υπη¬ 
ρεσίες για εκτέλεση. 

Β2. Αυτοτελές Γραφείο Λογιστηρίου 
Προ'ΐσταται υπάλληλος ο οποίος έχει στην αρμοδιό¬ 
τητα του το Γραφείο Λογιστηρίου, Γραφείο Ταμιακής 
Υπηρεσίας, Γ ραφείο Προμηθειών, Γ ραφείο Μισθοδοσίας. 
Γραφείο Λογιστηρίου 

α) Τηρεί τα λογιστικά και διαχειριστικά βιβλία και τα 
λοιπά βοηθητικά βιβλία που καθορίζουν οι διατάξεις για 
την οικονομική διοίκηση και το λογιστικό των Δήμων 
και Κοινοτήτων, καθώς και τις απορρέουσες εργασίες. 

β) Παρακολουθεί τις πιστώσεις του προϋπολογισμού 
(έσοδα-έξοδα) και έγκαιρα εισηγείται για την ενίσχυση 
των πιστώσεων που είναι σε ανεπάρκεια και γενικά δια¬ 
τυπώνει προβλέψεις για τα αποτελέσματα της εκτέλε¬ 
σης του και εισηγείται για τυχόν συγκράτηση δαπανών. 

γ) Τηρεί ιδιαίτερο φάκελο για κάθε κεφάλαιο του 
προϋπολογισμού εσόδων-εξόδων που περιλαμβάνει και 
τις σχετικές διατάξεις (νόμους, διατάγματα, αποφάσεις 
κ.λπ.). 

δ) Καταρτίζει και υποβάλλει στον Πρόεδρο, το Δ.Σ. 
και το Ελεγκτικό Συνέδριο τους ετήσιους λογαριασμούς 
διαχείρισης των εσόδων και εξόδων του Οργανισμού, 
ε) Τηρεί βιβλίο πιστωτών του Οργανισμού 
στ) Συντάσσει τον Απολογισμό του Οργανισμού και 
τον υποβάλλει στην υπεύθυνη Τμηματάρχη προκειμένου 
να εγκριθεί από το Δ.Σ. και το Δημοτικό Συμβούλιο. 

ζ) Συντάσσει τις αποδόσεις λογαριασμών του Προ¬ 
έδρου. 

η) Παρακολουθεί τα έσοδα του Οργανισμού που προ¬ 
έρχονται από τις επιχορηγήσεις του Δήμου Ρόδου, ή 
άλλων φορέων του Δημοσίου ή ιδιωτών, τις εισπράξεις 
από τους Παιδικούς Σταθμούς και το Κέντρο Παροχής 


Συμβουλευτικών Υπηρεσιών και ενημερώνει την Τμημα¬ 
τάρχη για την πορεία των εσόδων-εξόδων. 

θ) Τηρεί την εφαρμογή του διπλογραφικού λογιστικού 
συστήματος. 

ι) Παρακολουθεί και συντάσσει όλα τα σχετικά έγγρα¬ 
φα τα σχετιζόμενα με την ΔΟΥ, Δημόσιο, ΙΚΑ, Ταμεία 
κ.λπ. 

Γραφείο Ταμιακής Υπηρεσίας 

Ο Ταμίας εισπράττει ο ίδιος τα έσοδα που προβλέ- 
πονται στον ετήσιο Προϋπολογισμό. 

Εξοφλεί τα χρηματικά εντάλματα μέσα στο όρια του 
προϋπολογισμού και των συναφών αποφάσεων του Δ.Σ. 
και της Ε.Ε. 

Ελέγχει, βοηθούμενος από τους αρμόδιους υπαλλή¬ 
λους της Υπηρεσίας, με δική του προσωπική ευθύνη τη 
νομιμότητα και εγκυρότητα των εκτελουμένων δαπανών 
και προβαίνει στην πληρωμή των δικαιούχων. 

Είναι δικαιούχος και υπόλογος της πάγιας προκα¬ 
ταβολής. 

Τηρεί τα από τον νόμο προβλεπόμενα λογιστικά και 
ταμειακά βιβλία. 

Συνεργάζεται με τον υπεύθυνο Τμηματάρχη για την 
είσπραξη των εσόδων και τον προγραμματισμό των 
πληρωμών. 

Τηρεί λογ/σμό στο όνομα του Οργανισμού σε Τρά¬ 
πεζα που ορίζει το Δ.Σ. του Οργανισμού, εκδίδει και 
προσυπογράφει τις απαιτούμενες επιταγές μαζί με τον 
Πρόεδρο του Οργανισμού για την εξόφληση χρηματικών 
ενταλμάτων. 

Μεριμνά για την απόδοση των υπέρ τρίτων κρατήσεων 
που αντιστοιχούν στα επί μέρους εντάλματα πληρωμής. 

Γ ραφείο Προμηθειών 

α) Το Γραφείο Προμηθειών έχει γενικό αντικείμενο 
την τήρηση των σχετικών διαδικασιών για την προμή¬ 
θεια των απαιτούμενων υλικών για την λειτουργία της 
υπηρεσίας, την προμήθεια μηχανημάτων, επίπλων και 
παγίων στοιχείων του Οργανισμού, την προμήθεια των 
τροφίμων των Παιδικών σταθμών, του συσσιτίου κ.λπ. 

β) Εισηγείται τη εκποίηση ή καταστροφή του άχρη¬ 
στου υλικού. 

γ) Παραλαμβάνει και ελέγχει τα είδη που προμηθεύ¬ 
εται ο Οργανισμός. 

δ) Τηρεί βιβλίο περιουσίας-εξοπλισμού του Οργανι¬ 
σμού. 

Γ ραφείο Μισθοδοσίας 

Εκτελεί τις αποφάσεις του Γ ραφείου Προσωπικού που 
αφορούν αυξήσεις, ωριμάνσεις, άδειες και ότι άλλο έχει 
σχέση με το προσωπικό, μόνιμο, αορίστου και έκτακτο. 

Συντάσσει παραστατικά στοιχεία πληρωμής όλου του 
τακτικού προσωπικού. Συντάσσει τις μισθοδοτικές κατα¬ 
στάσεις και ελέγχει γενικά τα μισθοδοτικά τους θέματα. 

Ενημερώνει το μηχανογραφικό πρόγραμμα μισθοδο¬ 
σίας με τα ατομικά μισθολογικά στοιχεία των εργα¬ 
ζομένων. 

Φροντίζει για τα ένσημα των εργαζομένων (μηχανο¬ 
γραφικά και επικόλληση στα βιβλιάρια). 

Φροντίζει για την εκκαθάριση των μισθοδοτικών κατα¬ 
στάσεων (ταμεία εργαζομένων, δάνεια, εξαγορές κλπ.). 

Συντάσσει τις βεβαιώσεις αποδοχών του προσωπικού 
για την Εφορία και παραδίδει στο τέλος κάθε χρόνου 
την οριστική δήλωση αποδοχών στην Εφορία. 

Τηρεί αρχείο για όλες τις μισθοδοσίες του προσωπι¬ 
κού παρελθόντων ετών. 

Γ. Τμήμα Κοινωνικών Υπηρεσιών 

Έχει την ευθύνη εφαρμογής προγραμμάτων κοινωνι¬ 
κών παροχών στον Δ.Ο.Π. 

Διοργανώνει εκδηλώσεις και προγράμματα σε συ¬ 
νεργασία με τοπικούς ή άλλους Φορείς με σκοπό των 
ενημέρωση των κατοίκων σε θέματα κοινωνικού προ¬ 
βληματισμού. 

Τηρεί άμεση επαφή και συνεργάζεται συστηματικά με 
όλες τις κοινωνικές υπηρεσίες που λειτουργούν στην 
ευρύτερη περιοχή ή και το κέντρο ακόμη (παροχής 
συμβουλευτικών υπηρεσιών σε παιδιά και εφήβους με 
ψυχοκοινωνικά προβλήματα, βρεφονηπιακούς και παιδι¬ 
κούς σταθμούς, δημόσια νοσοκομεία, ιδιωτικές κλινικές, 
ΙΚΑ, ΟΑΕΔ κ.λπ.) για την εξυπηρέτηση της απώτερης 
αποστολής του. 

Σε συνεργασία με τη Διοίκηση του Δήμου, ενεργεί 
για την δημιουργία νέων τομέων κοινωνικής δράσης, 
σε τοπικό πάντα επίπεδο, σε θέματα υγιεινής και κοι¬ 
νωνικού σχεδιασμού. 

Συνεργάζεται παράλληλα με τις αρμόδιες υπηρε¬ 
σίες του Δήμου, κυρίως όταν πρόκειται για θέματα 
που έχουν σχέση με σχολεία, με παιδικούς σταθμούς, 
με την αστική κατάσταση των κατοίκων-δημοτών, με 
τη δημιουργία κατάλληλων συνθηκών ρυτομίας και 
περιβάλλοντος κ.λπ., ώστε ο προγραμματισμός και η 
λειτουργία των κατασκευαζόμενων εγκαταστάσεων να 
ανταποκρίνεται στις γενικότερες, αλλά και ειδικότερες 
ανάγκες των εξυπηρετούμενων (παιδιά, υπερήλικες, 
εργαζόμενοι). 

Τηρεί και ενημερώνει καταστάσεις και ειδικούς φακέ¬ 
λους με τα άτομα ή τις οικογένειες που αντιμετωπίζουν 
προβλήματα και έχουν ανάγκη ιδιαίτερης κοινωνικής φρο¬ 
ντίδας. 

Εισηγείται στον Πρόεδρο, το Δ.Σ. και την Εκτελεστι¬ 
κή Επιτροπή άμεσα ή έμμεσα, τις περιπτώσεις που ο 
Δ.Ο.Π., πρέπει να ενεργήσει για την εξ’ ιδίων παροχή 
βοήθειας σε χρήμα, σε φάρμακα, συσσίτιο, για την οποία 
θα απαιτηθεί διαδικασία οικονομικής επιβάρυνσής του. 

Ενημερώνει τις αρμόδιες αρχές για τα προγράμματα 
κοινωνικής πολιτικής του Δ.Ο.Π. και επιδιώκει την ενί¬ 
σχυση και συμπαράσταση τους στην υλοποίηση αυτών. 

Οι υποθέσεις που ανάγονται σε προσωπικά ή οικογε¬ 
νειακά ζητήματα αναξιοπαθούντων γενικά τόμων, θε¬ 
ωρούνται εμπιστευτικές, γί αυτό ο υπάλληλος που τις 
χειρίζεται στο μέτρο της αρμοδιότητάς του, δεσμεύεται 
και μέσα και έξω από την υπηρεσία του με το απόρρητο 
αυτών, μη εξαιρουμένων και των προϊσταμένων του. 

Το τμήμα εκπαιδεύει απόφοιτους κοινωνικούς λειτουρ¬ 
γούς σε συνεργασία με τη σχολή στα ΤΕΙ. 

Τις ως άνω αρμοδιότητες ασκεί υποχρεωτικά ο υπάλ¬ 
ληλος που έχει την ιδιότητα του Κοινωνικού Λειτουργού. 

Δ. Τμήμα Υγειονομικών Υπηρεσιών 

Έχει την ευθύνη της ιατρικής περίθαλψης των δημο¬ 
τών και ειδικότερα στην άμεση αντιμετώπιση : αναγκών 
προληπτικής ιατρικής, έγκαιρης διάγνωσης, υγειονομι¬ 
κής διαφώτισης (έιτζ, ναρκωτικά, κάπνισμα, διατροφή 
κ,λπ.) θέματα οικογενειακού προγραμματισμού, ατό¬ 
μων με ειδικές ανάγκες, προληπτικής οδοντιατρικής, 
καρδιακών προβλημάτων, προληπτικής παιδιατρικής, 
πρωτοβάθμιας περίθαλψης κ.λπ. 

Συνεργάζεται με το Γ ενικό Νοσοκομείο Ρόδου και τους 
άλλους Φορείς δημόσιας υγείας. 


Ο Προϊστάμενος συντονίζει την λειτουργία των δη¬ 
μοτικών ιατρείων και έχει την ευθύνη του ιατρικού και 
νοσηλευτικού προσωπικού. 

Ε. Τμήμα Προσχολικής Αγωγής 

Έχει την ευθύνη της λειτουργίας του Παιδικού Σταθ¬ 
μού «Μ. Καβαρινού» και του Κοινοτικού Προσχολικού 
Κέντρου Αγ. Αποστόλων. 

Παρέχεται ενιαία προσχολική αγωγή σύμφωνα με τα 
πλέον σύγχρονα επιστημονικά δεδομένα, έτσι ώστε στα 
παιδιά να αναπτυχθούν ολόπλευρα σωματικά, νοητικά, 
συναισθηματικά και κοινωνικά, συμβάλλοντας στην ομα¬ 
λή μετάβασή τους από το οικογενειακό στο σχολικό 
περιβάλλον. 

Βοήθεια και ευαισθητοποίηση των γονέων σε θέματα 
σύγχρονης παιδαγωγικής και ψυχολογίας. 

Παρέχεται ημερήσια διατροφή και φροντίδα στα παι¬ 
διά που φιλοξενούνται, τηρώντας τους κανόνες υγιεινής 
και ασφάλειας. 

Συνεργάζεται με τα υπόλοιπα τμήματα του Ο.Ε.Υ. του 
Δ.Ο.Π. π.χ. α) κοινωνικών υπηρεσιών, β) Υγειονομικών 
Υπηρεσιών για την καλύτερη λειτουργία του τμήματος. 

Ευθύνη του υπεύθυνου του τμήματος, είναι και η εί¬ 
σπραξη του αντίστοιχου χρηματικού ποσού που προ- 
βλέπεται στον κανονισμό λειτουργίας. 

Στ'. Τμήμα Κέντρου Παροχής Συμβουλευτικών Υπηρε¬ 
σιών σε παιδιά,εφήβους και τις οικογένειες τους που 
αντιμετωπίζουν ψυχοκοινωνικά προβλήματα 

Παρέχει υπηρεσίες σε παιδιά με ηλικία από 0-18 ετών, 
με προβλήματα όπως ψυχικές διαταραχές, νοητικών λει¬ 
τουργιών, διαταραχές στην ανάπτυξη (δυσλεξία, μαθη¬ 
σιακές δυσκολίες, προβλήματα λόγου), ψυχοκοινωνικά. 

Τελεί υπό την εποπτεία της Δ/νσης του Δ.Ο.Π. 

Οι δραστηριότητες του υλοποιούνται μέσα από την 
λειτουργία της διεπιστημονικής ομάδας (Παιδοψυχία- 
τρο - Ψυχολόγο - Κοινωνικό Λειτουργό, Ειδικό Παιδα¬ 
γωγό, Λογοθεραπευτή) και είναι: 

-Έγκαιρη διάγνωση ψυχικών διαταραχών 

- Αντιμετώπιση και θεραπεία όλου του φάσματος των 
ψυχικών διαταραχών 

- Αντιμετώπιση επειγόντων καταστάσεων, παρέμβαση 
στο σπίτι, στο σχολείο και αλλού (νοσοκομείο, εισαγ¬ 
γελία ανηλίκων). 

- Διεπιστημονικές συνεργασίες για τα περιστατικά 
με στόχο την αλληλοενημέρωση, την ολοκληρωμένη 
διάγνωση - αξιολόγηση σύνθετων περιστατικών και την 
χάραξη κοινών θεραπευτικών στόχων. 

- Συνεργασία με ιδρύματα, σχολεία κ,λπ. 

Με ευθύνη της Γραμματείας του Τμήματος τηρείται αρ¬ 
χείο το οποίο είναι εμπιστευτικό, και τηρείται επίσης το 
ημερήσιο πρόγραμμα των συνεδριών. Ευθύνη επίσης της 
Γραμματείας είναι και η είσπραξη του αντίστοιχου χρημα¬ 
τικού ποσού που προβλέπεται στον κανονισμό λειτουργίας. 

Το τμήμα εκπαιδεύει απόφοιτους λογοθεραπευτές σε 
συνεργασία με τη σχολή στα ΤΕΙ. 

Αρθρο 3 

Οι θέσεις του πάσης φύσεως προσωπικού του Δ.Ο.Π. 
διαρθρώνονται κατά κλάδους, βαθμούς και ειδικότητες, 
ως ακολούθως: 

- Προσωπικό που η πρόσληψή του θα διενεργείται 
σύμφωνα με τις διατάξεις του άρθρου 11 του Ν. 1649/1986 
(ΦΕΚ 149Α/1986), όπως τροποποιήθηκε με το άρθρο 18 
του Ν. 1868/1989 (ΦΕΚ 230Α/1989). Μία (1) θέση δικηγό¬ 
ρου. 

- Προσωπικό που διέπεται από τους Νόμους 3584/2007, 
2190/1994, του Π.Δ. 164/2004 όπως αυτοί τροποποιήθη¬ 
καν και εκάστοτε ισχύουν, σχετικά με το προσωπικό 
Οργανισμών Τοπικής Αυτοδιοίκησης. 

1. ΜΟΝΙΜΟ ΠΡΟΣΩΠΙΚΟ Οργανικές 

θέσεις 


Κλάδος ΠΕ15 Γιατρών Ειδικοτήτων 
(Γενικής Ιατρικής, Παθολόγοι, 

Παιδίατροι, Καρδιολόγοι 

Παιδοψυχίατροι) 4 

Κλάδος ΠΕ Νηπιαγωγών 1 

Κλάδος ΠΕ Λογοθεραπευτών 1 

Κλάδος ΠΕ Ειδικών Παιδαγωγών 1 

Κλάδος ΤΕ17 Διοικητικού - Λογιστικού 1 

Κλάδος ΤΕ8 Αδελφών Νοσοκόμων 1 

Κλάδος ΤΕ2 Κοινωνικών Λειτουργών 5 

Κλάδος ΔΕ29 Οδηγών αυτοκινήτων 2 

Κλάδος ΔΕ32 Μαγείρων 2 

Κλάδος ΔΕ8 Β. Βρεφονηπιοκόμων 1 

Κλάδος ΔΕ7 Β. Νοσοκόμων 2 

Κλάδος ΔΕΙ Διοικητικού 4 

Κλάδος ΥΕ 16 Εργατών - καθαριότητας 7 

Κλάδος ΥΕ1 Κλητήρων - θυρωρών Γ εν. καθηκ. 2 
Σύνολο θέσεων 34 

Κατ. ΠΕ:9, κατ. ΤΕ 5, κατ. ΔΕ 11, κατ. ΥΕ 9 = 34 


2. ΜΟΝΙΜΕΣ ΠΡΟΣΩΡΙΝΕΣ ΣΥΝΙΣΤΩΜΕΝΕΣ 4 ΘΕΣΕΙΣ. 

3. ΠΡΟΣΩΡΙΝΕΣ ΣΥΝΙΣΤΩΜΕΝΕΣ ΙΔΙΩΤ. ΔΙΚ. ΑΟΡ. ΧΡ. 
2 ΘΕΣΕΙΣ 

4. ΟΡΓΑΝΙΚΕΣ ΙΔΙΩΤΙΚΟΥ ΔΙΚΑΙΟΥ ΑΟΡ. ΧΡ. 31 ΘΕΣΕΙΣ 

5. ΕΠΟΧΙΑΚΟ ΠΡΟΣΩΠΙΚΟ ΟΡΙΣΜΕΝΟΥ ΧΡΟΝΟΥ 27 
ΘΕΣΕΙΣ 

1. Οι παραπάνω οργανικές θέσεις κατανέμονται στα 
Τμήματα, ως εξής: 

Τμήμα Διοικητικών - Οικονομικών Υπηρεσιών 
Κλάδος ΤΕ17 Διοικητικού - Λογιστικού 
Μία (1) θέση με βαθμούς ΣΤ-Α 
Κλάδος ΔΕΙ Διοικητικού 
Τέσσερις (4) θέσεις με βαθμούς ΣΤ-Β 
Κλάδος ΔΕ29 Οδηγών αυτοκινήτων 
Μία (1) θέση με βαθμούς ΣΤ-Β 
Κλάδος ΥΕ1 κλητήρων - θυρωρών γεν. καθηκόντων 
Δύο (2) θέσεις με βαθμούς ΣΤ-Γ 
Κλάδος ΥΕ 16 εργατών γενικά 
Τρεις (3) θέσεις με βαθμούς ΣΤ-Γ 
Σύνολο οργ. θέσεων: 11 
Τμήμα Υγειονομικών Υπηρεσιών 
Κλάδος ΤΕ8 Αδελφών Νοσοκόμων 
Μία (1) θέση με βαθμούς ΣΤ-Α 
Κλάδος ΔΕ7 Β. Νοσοκόμων 
Δύο (2) θέσεις με βαθμούς ΣΤ-Β 
Κλάδος ΠΕ15 Γ ιατρών Ειδικοτήτων (Γ ενικής Ιατρικής, 
Παθολόγοι, Παιδίατροι, Καρδιολόγοι κ.λπ.) 

Δύο (2) θέσεις με βαθμούς ΣΤ-Α 
Σύνολο οργ. Θέσεων: 5 
Τμήμα Κοινωνικών Υπηρεσιών 
Κλάδος ΤΕ2 Κοινωνικών Λειτουργών 
Τ έσσερις (4) θέσεις με βαθμούς ΣΤ-Α 
Κλάδος ΔΕ32 Μαγείρων 
Δύο (2) θέσεις με βαθμούς ΣΤ-Β 
Κλάδος ΔΕ29 Οδηγών Αυτοκινήτων 
Μία (1) θέση με βαθμούς ΣΤ-Β 
Κλάδος ΥΕ16 Εργατών γεν. καθηκόντων 
Μία (1) θέση με βαθμούς ΣΤ-Γ 
Σύνολο οργ. θέσεων: 8 


Τμήμα Προσχολικής Αγωγής 
Κλάδος ΠΕ Νηπιαγωγών 
Μία (1) θέση με βαθμούς ΣΤ-Α 
Κλάδος ΤΕ2 Κοιν. Λειτουργών 
Μία (1) θέση με βαθμούς ΣΤ-Α 
Κλάδος ΔΕ8 Β. Βρεφονηπιοκόμων 
Μία (1) θέση με βαθμούς ΣΤ-Β 
Κλάδος ΥΕ16 εργατών καθαριότητας 
Τρεις (3) θέσεις με βαθμούς ΣΤ-Γ 
Σύνολο οργ. Θέσεων: 6 

Τμήμα Κέντρου Παροχής Συμβουλευτικών Υπηρεσιών 
σε παιδιά, εφήβους και τις οικογένειες τους που αντι¬ 
μετωπίζουν ψυχοκοινωνικά προβλήματα 
Κλάδος ΠΕ15 Γ ιατρών - Παιδοψυχιάτρων 
Δύο (2) θέσεις με βαθμούς ΣΤ-Α 
Κλάδος ΠΕ Λογοθεραπευτών 
Μία (1) θέση με βαθμούς ΣΤ-Α 
Κλάδος ΠΕ Ειδικών Παιδαγωγών 
Μία (1) θέση με βαθμούς ΣΤ-Α 
Σύνολο οργ. Θέσεων: 4 

2. ΜΟΝΙΜΕΣ ΘΕΣΕΙΣ ΠΡΟΣΩΡΙΝΕΣ ΣΥΝΙΣΤΩΜΕΝΕΣ 
Μία (1) θέση Κλ. ΥΕ16 εργατών - καθαριότητας 
Μία (1) θέση κλ. ΤΕ2 Κοινωνικών Λειτουργών 

Μία (1) θέση κλ. ΠΕ Γ ιατρών 
Μία (1) θέση κλ. ΠΕ Νηπιαγωγών 

3. ΠΡΟΣ. ΣΥΝΙΣΤΩΜΕΝΕΣ ΘΕΣΕΙΣ ΙΔΙΩΤ. ΔΙΚΑΙΟΥ ΑΟΡ. 
ΧΡ. 

Μία (1) θέση κλ. ΔΕ Διοικητικού 
Μία (1) θέση κλ. ΠΕ Νηπιαγωγών 

4. ΟΡΓΑΝΙΚΕΣ ΘΕΣΕΙΣ ΙΔΙΩΤ. ΔΙΚΑΙΟΥ ΑΟΡ. ΧΡ. 

Δύο (2) θέσεις κλ. ΠΕ Ψυχολόγων 

Μία (1) θέση κλ. ΠΕ Παιδοψυχολόγων 

Επτά (7) θέσεις κλ. ΠΕ Νηπιαγωγών 

Μία (1) θέση κλ. ΤΕ Κοινωνικών Λειτουργών 

Τρεις (3) θέσεις κλ. ΔΕ Διοικητικών Γραμματέων 

Δύο (2) θέσεις κλ. ΔΕ Μαγείρων 

Έξι (6) θέσεις κλ. Β. Βρεφοκόμων - Παιδοκόμων 

Δύο (2) θέσεις κλ. ΔΕ Β. Νοσοκόμων 

Επτά (7) θέσεις κλ. ΥΕ Καθαριστριών 

5. ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔ. ΔΙΚΑΙΟΥ ΟΡΙΣΜΕ¬ 
ΝΟΥ ΧΡΟΝΟΥ 

Δέκα (4) θέσεις κλ. ΠΕ Νηπιαγωγών 

Δύο (2) θέσεις κλ. ΠΕ Γ ιατρών 

Τρεις (3) θέσεις κλ. ΤΕ Βρεφονηπιοκόμων 

Δύο (2) θέσεις κλ. ΤΕ Κοιν. Λειτουργών 

Μία (1) θέση κλ. ΤΕ Διοικητικού - Λογιστικού 

Δύο (2) θέσεις κλ. ΤΕ Αδ. Νοσοκόμων 

Δύο (2) θέσεις κλ. ΔΕ Διοικητικού 

Τρεις (3) θέσεις κλ. ΔΕ Βρεφονηπιοκόμων 

Μία (1) θέση κλ. ΔΕ Οδηγών 

Τέσσερις (4) θέσεις κλ. ΔΕ Β. Νοσοκόμων 

Μία (1) θέση κλ. ΥΕ Κλητήρων - Θυρωρών 

Δύο (2) θέσεις κλ. ΥΕ εργατών - καθαριστριών 

Άρθρο 4 - ΘΕΣΕΙΣ ΠΡΟΪΣΤΑΜΕΝΩΝ 
Προϊστάμενος της Δ/νσης ορίζεται από τους κλάδους 
ΤΕ2 Κοινωνικών Λειτουργών, ΤΕ17 Διοικ. - Λογιστικού. 

Προϊστάμενος στο Τμήμα Δ/κών - Οικονομικών Υπη¬ 
ρεσιών ορίζεται από τους κλάδους ΤΕ17 Διοικ. - Λογι¬ 
στικού, ΔΕΙ Διοικητικού. 

Προϊστάμενος στο Αυτοτελές Γραφείο Δ/κών Υπη¬ 
ρεσιών ορίζεται από τους κλάδους ΤΕ 17 Δ/κού - Λογ., 
ΔΕΙ Διοικητικού. 

Προϊστάμενος στο Αυτοτελές Γραφείο Οικονομικών 
Υπηρεσιών ορίζεται από τους κλάδους ΤΕ17 Διοικ. - 
Λογιστικού, ΔΕΙ Διοικητικού. 

Προϊστάμενος στο Τμήμα Υγειονομικών Υπηρεσιών 
ορίζεται από τον κλάδο ΠΕ15 Γιατρών Ειδικοτήτων. 

Προϊστάμενος στο Τμήμα Κοινωνικών Υπηρεσιών ορί¬ 
ζεται από τον κλάδο ΤΕ2 Κοινωνικών Λειτουργών. 

Προϊστάμενος στο Τμήμα Προσχολικής Αγωγής ορίζε¬ 
ται από τους κλάδους ΠΕ Νηπιαγωγών, ΤΕ2 Κοινωνικών 
Λειτουργών. 

Προϊστάμενος στο Τμήμα Κέντρου Παροχής Συμβου¬ 
λευτικών Υπηρεσιών σε παιδιά εφήβους και τις οικογένει¬ 
ες τους που αντιμετωπίζουν ψυχοκοινωνικά προβλήματα, 
ορίζεται από τους κλάδους ΠΕ15 Γ ιατρών Παιδοψυχιά- 
τρων, ΠΕ16 Ψυχολόγων, ΠΕ Λογοθεραπευτών, ΠΕ Ειδικών 
Παιδαγωγών, ΤΕ2 Κοινωνικών Λειτουργών. 

Άρθρο 5 

Τα του διορισμού προσόντα, δικαιώματα, υποχρεώσεις, 
πειθαρχικό δίκαιο του ανωτέρω προσωπικού καθορίζο¬ 
νται από την εκάστοτε ισχύουσα νομοθεσία των ΟΤΑ. 

Κενά ή προβλήματα που θα παρουσιαστούν από την 
εφαρμογή του παρόντος κανονισμού αντιμετωπίζονται 
με αποφάσεις του Δ.Σ. και του Προέδρου. 

Αρθρο 6 

Το προσωπικό το αναφερόμενο στο άρθρο 3 τακτι¬ 
κό και με σχέση εργασίας Ιδιωτικού Δικαίου Αορίστου 
Χρόνου, σε περίπτωση κατάργησης του Οργανισμού 
απορροφάται από το Δήμο Ρόδου. 

Επίσης το προσωπικό το οποίο απασχολείται στον Ορ¬ 
γανισμό με σχέση εργασίας Ιδιωτικού Δικαίου Ορισμένου 
Χρόνου ή με σύμβαση Μίσθωσης Έργου, απορροφάται 
από το Δήμο Ρόδου μέχρι τη λήξη των συμβάσεών του. 

Αρθρο 7 

Σε περίπτωση ενσωμάτωσης στον Οργανισμό άλλου 
Οργανισμού του Δήμου Ρόδου, δημιουργείται νέο τμήμα 
με καθήκοντα αυτά του ενσωματωμένου Οργανισμού. 

Άρθρο 8 

Από την τροποποίηση δεν προκαλείται επί πλέον δα¬ 
πάνη στον Οργανισμό από αυτήν του υφιστάμενου Ο.Ε.Υ. 
καθώς οι οργανικές θέσεις μειώνονται. 

Άρθρο 9 

Ο Οργανισμός αυτός θα ισχύσει από την ημερομηνία 
δημοσίευσής του σε ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Ιανουάριου 2014 

Η Γ ενική Γ ραμματέας Αποκεντρωμένης Διοίκησης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. 175/1081 (2) 

Καθορισμός ανώτατου αριθμού ημερών μετακίνησης 
εκτός έδρας των με οποιαδήποτε σχέση εργασί¬ 
ας υπαλλήλων της Περιφέρειας Στερεός Ελλάδας. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 9 παρ. 1 του Ν. 3833/2010 
«Προστασία της εθνικής οικονομίας - Επείγοντα μέτρα 


για την αντιμετώπιση της δημοσιονομικής κρίσης» (ΦΕΚ 
40/Α'), 

2. Τις διατάξεις του Ν. 2685/1999 «Κάλυψη δαπανών 
μετακινούμενων υπαλλήλων εντός και εκτός της Επι¬ 
κράτειας και άλλες διατάξεις» (ΦΕΚ 35/Α'). 

3. Τη διάταξη του άρθρου 25 παρ.6 του Ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180/Α'). 

4. Το Ν. 2738/1999 «Συλλογικές συμβάσεις στη δημόσια 
διοίκηση κλπ και ιδιαίτερα το άρθρο 25 παρ. 6 όπου 
ορίζεται ότι αντί των Κοινών Υπουργικών Αποφάσεων 
της παραγράφου 3, άρθρου 2 του Ν. 2685/1999 εκδίδεται 
αντίστοιχα απόφαση του αρμοδίου Γ ενικού Γ ραμματέα 
της Οικείας Περιφέρειας προκειμένου για υπαλλήλους 
προκειμένου για υπαλλήλους που υπηρετούν στους ΟΤΑ 
α' και β'. 

5. Τις διατάξεις του άρθρου 15 παρ. 18 του Ν. 2503/1997 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (ΦΕΚ 107/Α'). 

6. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» (ΦΕΚ 87/Α'). 

7. Τις διατάξεις του άρθρου 90 του Π.Δ. 63/2005 «κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα (ΦΕΚ 98/Α')», σύμφωνα με τις οποί¬ 
ες, προκειμένου περί κανονιστικών πράξεων απαιτείται 
αναγραφή του μεγέθους των δαπανών και το γεγονός 
ότι η προκαλούμενη, από την απόφασή αυτή, δαπάνη 
θα αντιμετωπισθεί από τις πιστώσεις που έχουν ήδη 
εγγράφει για το σκοπό αυτό στον προϋπολογισμό της 
Περιφέρειας Στερεός Ελλάδας στον οποίο συμπερι- 
λαμβάνονται οι επιμέρους προϋπολογισμοί των Περι¬ 
φερειακών Ενοτήτων, δεδομένου ότι ο ανωτέρω επα¬ 
νακαθορισμός των ημερών μετακίνησης εκτός έδρας 
είναι εντός του επιτρεπόμενου ορίου, σύμφωνα με τις 
σχετικές διατάξεις. 

8. Το Π.Δ. 148/2010 «Οργανισμός της Περιφέρειας Στε¬ 
ρεός Ελλάδας» (ΦΕΚ 241 /Α'). 

9. Την εισήγηση της Περιφέρειας Στερεός Ελλάδας 
με το αριθμ. πρωτ. 146528/3407/2013/2-1-2014 έγγραφο. 

10. Το γεγονός ότι η δαπάνη που θα προκληθεί για το 
έτος 2014, από τη μετακίνηση υπαλλήλων στην Περι¬ 
φερειακή Ενότητα Φθιώτιδας ανέρχεται στο ποσό των 
620.000,00 € (ΚΑΕ 0711,0713), στην Περιφερειακή Ενότητα 
Ευρυτανίας 131.000,00 € (Κ.ΑΈ.0711,0712,0713,0716,0717), 
στην Περιφερειακή Ενότητα Βοιωτίας 224.000,00 € 
(Κ.ΑΈ.0711,0716,0717), στην Περιφερειακή Ενότητα Φω¬ 
κίδας 205.000,00 € (Κ.ΑΈ.0711,0716,), στην Περιφερειακή 
Ενότητα Εύβοιας 195.000,00 € (ΚΑΕ 0711,0713,0716) και 
θα αντιμετωπισθεί από τις εγγεγραμμένες για αυτό 
το σκοπό πιστώσεις στον προϋπολογισμό έτους 2014. 

11. Την ανάγκη μετακίνησης εκτός έδρας των με οποια¬ 
δήποτε σχέση εργασίας υπαλλήλων που υπηρετούν 
στην Περιφέρεια Στερεός Ελλάδας για εκτέλεση υπη¬ 
ρεσίας, αποφασίζουμε: 

Α. Καθορίζουμε το ανώτατο όριο των επιτρεπόμενων 
ημερών μετακίνησης εκτός έδρας υπαλλήλων υπηρε- 
τούντων στην Περιφέρεια Στερεός Ελλάδας για το έτος 
2014 σε εξήντα (60) ημέρες, για όλους τους υπηρετού- 
ντες υπαλλήλους της Περιφέρειας Στερεός Ελλάδας, 
όλων των κλάδων και ειδικοτήτων που αναφέρονται 
στον οργανισμό της Περιφέρειας Στερεός Ελλάδας. 

Β. Το παραπάνω όριο ημερών ισχύει τόσο για τους 
μόνιμους υπαλλήλους όσο και για το προσωπικό με 
σύμβαση εργασίας ιδιωτικού δικαίου αορίστου χρόνου 
ή και ορισμένου χρόνου. 

Γ. Επιτρέπεται ο ετήσιος συμψηφισμός των, κατά μήνα 
ημερών των παρακάτω επειδή δεν υπάρχει δυνατότη¬ 
τα προγραμματισμού των αναγκών μετακίνησής τους 
εκτός έδρας λόγω της φύσης της εργασίας τους, για 
τους εξής λόγους: 

α) Γ ενικών Διευθυντών Περιφέρειας Στερεός Ελλάδας 
επειδή, λόγω της θέσης τους πρέπει να μπορούν να 
μετακινηθούν εκτός έδρας σε κάθε δεδομένη στιγμή για 
αντιμετώπιση οποιουδήποτε θέματος ανακύψει. 

β) Μηχανικών γενικά, γεωλόγων, γεωτεχνικών γενικά, 
τεχνολογικών εφαρμογών, γεωπόνων και εργοδηγών 
επειδή πρέπει να παρακολουθούν την πορεία εκτέλε¬ 
σης των έργων ανάλογα με την πρόοδο αυτών, η οποία 
δεν είναι ίδια καθ’ όλη τη διάρκεια του έτους για διά¬ 
φορους λόγους. Επίσης υφίσταται ανάγκη μετακίνησής 
τους εκτός έδρας σε περίπτωση έκτακτων γεγονότων 
για εκτίμηση ζημιών, κατάρτιση προγραμμάτων αποκα¬ 
τάστασης κλπ. 

γ) Κτηνιάτρων επειδή πρέπει να μετακινούνται καθ’ 
όλη τη διάρκεια του έτους διότι οι επιζωοτίες δεν έχουν 
συγκεκριμένο χρόνο εμφάνισης. 

δ) Δασολόγων οι οποίοι μετακινούνται εκτός έδρας 
για την κάλυψη των αναγκών δασοπυρόσβεσης, οι 
οποίες ανάγκες δεν επιμερίζονται ισόποσα σε όλη τη 
διάρκεια του έτους, επειδή προκύπτουν κυρίως κατά 
τη θερινή περίοδο. 

ε) Χειριστών μηχανημάτων, βοηθών χειριστών και λοι¬ 
πών τεχνικών υπαλλήλων για την αντιμετώπιση εκτά¬ 
κτων, απρόβλεπτων και επειγουσών αναγκών, κυρίως 
κατά τους χειμερινούς μήνες αλλά και καθ’ όλη τη διάρ¬ 
κεια του έτους, που προκύπτουν από φαινόμενα όπως 
πλημμύρες, σεισμοί, χιονοπτώσεις, πυρκαγιές και άλλα 
έκτακτα γεγονότα. 

στ) υπάλληλοι όλων των κλάδων και ειδικοτήτων που 
υπηρετούν στην Διεύθυνση Αγροτικής Οικονομίας και 
Κτηνιατρικής. 

Για τις λοιπές περιπτώσεις των υπαλλήλων που δεν 
αναφέρονται παραπάνω, ο καταμερισμός των ημερών 
εκτός έδρας, που καθορίζονται με την απόφασή μας 
αυτή, ορίζεται ισομερής κατά μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Ιανουάριου 2014 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 
-♦- 

Αριθμ. 31554 (3) 

Τροποποίηση Οργανισμού Εσωτερικής Υπηρεσίας του 
Δήμου Αριστοτέλη. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 1, 97, 98 και 280 του 
Ν. 3852/2010 (ΦΕΚ Α'87) «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 


2. Τις διατάξεις του Π.Δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης» (ΦΕΚ 
235/Α727-12-2010). 

3. Τις διατάξεις των Π.Δ. 37.α/1987, 22/1990, 50/2001, 
347/2003, 44/2005,116/2006,146/2007 και 19/2011. 

4. Τις διατάξεις του άρθρου 10 του Ν. 3584/2007 (ΦΕΚ 
Α'143) «Κώδικας Κατάστασης Δημοτικών και Κοινοτικών 
Υπαλλήλων». 

5. Τις διατάξεις του άρθρου 33 του Ν. 4024/2011 (ΦΕΚ 
226/Α'/27-10-2011) «Συνταξιοδοτικές ρυθμίσεις, ενιαίο μι- 
σθολόγιο-βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015». 

6. Τον Οργανισμό Εσωτερικής Υπηρεσίας του Δήμου 
Αριστοτέλη (ΦΕΚ 2720/Β718-11-2011). 

7. Την τροποποίηση του Οργανισμού Εσωτερικής Υπη¬ 
ρεσίας του Δήμου Αριστοτέλη (ΦΕΚ 2717/Β724-10-2013). 

8. Την αριθμ. 321/2013 απόφαση του Δημοτικού Συμ¬ 
βουλίου του Δήμου Αριστοτέλη περί τροποποίησης του 
Οργανισμού Εσωτερικής Υπηρεσίας του Δήμου. 

9. Την αριθμ. 3/2013 απόφαση της Εκτελεστικής Επι¬ 
τροπής του Δήμου Αριστοτέλη. 

10. Την αριθμ. 58/2013 γνωμοδότηση του Υπηρεσιακού 
Συμβουλίου Υπαλλήλων ΟΤΑ Ν. Χαλκιδικής. 

11. Το γεγονός ότι από την απόφαση αυτή δεν προ- 
καλείται επιπλέον δαπάνη στον προϋπολογισμό του 
Δήμου Αριστοτέλη, αποφασίζουμε: 

Εγκρίνουμε την αριθμ. 321/2013 απόφαση του Δημο¬ 
τικού Συμβουλίου του Δήμου Αριστοτέλη περί τροπο¬ 
ποίησης του άρθρου 27 του Ο.Ε.Υ. του Δήμου, ως προς 
τα εξής σημεία: 

Προϊστάμενοι Υπηρεσιών 



ΔΙΟΙΚΗΤΙΚΗ 
ΕΝΟΤΗΤΑ 
(Οργανική μονάδα) 

ΚΛΑΔΟΣ 

4 

Αυτοτελές Τμήμα 
Προγραμματισμού, 
Οργάνωσης και 
Πληροφορικής 

ΠΕ Ηλεκτρολόγων Μηχανικών 
και Μηχανικών Η/Υ ή ΠΕ 
Πληροφορικής ή ΠΕ 

Μηχανικών ή ΠΕ 

Αρχιτεκτόνων Τοπίου ή ΠΕ 
Διοικητικού - Οικονομικού ή 

ΤΕ Διοίκησης Επιχειρήσεων 
ή ΔΕ Διοικητικών. 

7 

Τμήμα 

Πολεοδομίας 

ΠΕ Πολιτικών Μηχανικών ή 

ΠΕ Αρχιτεκτόνων Μηχανικών 
ή ΠΕ Τοπογράφων 

Αγρονόμων ή ΠΕ 

Αρχιτεκτόνων Τοπίου ή ΤΕ 
Πολιτικών Μηχανικών ή ΤΕ 
Μηχανολόγων Μηχανικών ή 

ΤΕ Εργοδηγών ή ΤΕ 
Τοπογράφων ή ΤΕ Έργων 
Υποδομής. 

9 

Τμήμα 

Περιβάλλοντος και 
Καθαριότητας 

ΠΕ Περιβάλλοντος ή ΠΕ 
Μηχανικών ή ΤΕ 

Μηχανολόγων Μηχανικών ή 

ΤΕ Έργων Υποδομής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 16 Ιανουάριου 2013 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' - β-πιαϊΙ: ννβόπΐ33ΐβΓ.βΙ@βί·9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02002320502 1 40008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































